Държавен вестник, бр. 86, 2000 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  86
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-496
от 5 октомври 2000 г.
На основание § 2, ал. 1 от преходните и заключи-
телните разпоредби на ПМС № 254 от 1999 г. за конт-
рол и управление на веществата, които нарушават озо-
новия слой определям количествата на веществата по
приложение № 4 на постановлението, които подлежат
на внос и износ през 2001 г., както следва:
Вещества от Група VI
Метилбромид, СН3Br, митнически тарифен
№ 2903 30 33 0—до 50 т.
Вещества от Група VIII
Общо, митнически тарифен № от 2903 49 10 0—до
230 т.
Министър: Е. Манева
61219
ДЪРЖАВНА КОМИСИЯ
ПО ДАЛЕКОСЪОБЩЕНИЯ
РЕШЕНИЕ № 814
от 28 септември 2000 г.
На основание чл. 27, т. 3 във връзка с чл. 75 от
Закона за далекосъобщенията и т. 2 от раздел II на
Заповед № РД-09-235 от 18.XII.1998 г. на председате-
ля на Комитета по пощи и далекосъобщения относно
далекосъобщителните дейности, подлежащи на ин-
дивидуално и общо лицензиране, Държавната коми-
сия по далекосъобщения реши: приема Обща лицен-
зия № 202 от 28.IX.2000 г. за осъществяване на дале-
косъобщителна дейност чрез спътникови терминали
за репортажни цели.
Председател: И. Таушанов
ОБЩА ЛИЦЕНЗИЯ № 202
от 28 септември 2000 г.
за осъществяване на далекосъобщителна дейност
чрез спътникови терминали за репортажни цели
Раздел I
Общи положения
Предмет
Чл. 1. С тази обща лицензия, наричана по-нататък
“лицензията”, се определят условията и редът, при ко-
ито всеки, който желае и отговаря на тези условия,
може да осъществява далекосъобщителна дейност със
спътникови терминали за репортажни цели.
Чл. 2. Спътникови терминали за репортажни цели
са транспортируеми земни станции, използващи чес-
тотните обхвати на неподвижната спътникова служба
12,75—13,25 GHz и 13,75—14,5 GHz за посоката Земя—
Космос и 10,7—11,7 GHz и 12,5—12,75 GНz за посоката
Космос—Земя, конструирани за събиране на новини
чрез спътник (SNG—Satellite News Gathering).
Действие по отношение на лицата
Чл. 3. (1) Далекосъобщителна дейност със спътни-
кови терминали за репортажни цели може да осъщес-
твява само лице, на което е издадено удостоверение за
регистрация по тази лицензия.
(2) Регистрацията се осъществява при условия на
равнопоставеност, публичност и прозрачност.
(3) Броят на лицата, регистрирани по лицензията,
не се ограничава.
Чл. 4. Наемането на честотен ресурс от спътнико-
ви организации за осъществяване на далекосъобщи-
телна дейност чрез спътникови терминали за репор-
тажни цели е задължение на регистрирания.
Действие във времето
Чл. 5. (1) Правата и задълженията по тази лицен-
зия възникват от датата на издаване на удостоверени-
ето за регистрация, освен ако в него е посочено друго.
(2) Срокът на регистрация не се ограничава, освен
ако лицето е заявило друго.
Териториално действие
Чл. 6. Действието на удостоверението за регистра-
ция по лицензията се разпростира върху територията,
на която Република България има суверенни права,
както и върху териториите, за които въз основа на
международно право се признава действието на регис-
трацията по лицензията.
Регистър
Чл. 7. (1) Държавната комисия по далекосъобще-
ния (ДКД) поддържа регистър на регистрираните по
лицензията лица.
(2) Регистърът по ал. 1 е публичен.
Раздел II
Права и ограничения
Права
Чл. 8. Регистрираното по лицензията лице има след-
ните права:
1. да осъществява далекосъобщителна дейност в
честотните обхвати от чл. 2 посредством спътникови
терминали за репортажни цели, като спазва изисква-
нията на спътниковата организация, от която ползва
честотен ресурс, препоръките на Международния съюз
по далекосъобщения (ITU), Правилника за радиосъ-
общенията на ITU и Закона за далекосъобщенията (ЗД),
отнасящи се за тази дейност, както и условията на
лицензията;
2. да построи, държи и ползва спътникови термина-
ли за репортажни цели, спазвайки изискванията на
лицензията;
3. да предоставя спътниковите си терминали за ре-
портажни цели на свързани с него лица по смисъла на
Търговския закон, като регистрираното лице носи пъл-
ната отговорност за спазването на разпоредбите на ЗД
и условията на лицензията;
4. да използва спътниковите си терминали за репор-
тажни цели при временен престой в страните, присъе-
динили се към решенията и препоръките на Европейс-
ката конференция по пощи и далекосъобщения (СЕРТ),
като спазва разпоредбите на съответната страна.
Ограничения
Чл. 9. На регистрираното по лицензията лице се
забранява:
1. да използва спътниковите терминали за други
цели освен за ENG/OB;
2. да използва спътникови терминали за репортаж-
ни цели, преди да е предоставил в ДКД документ за
достъп до спътниковата система на съответната спът-
никова организация;
3. да предава чрез спътниковите си терминали за
репортажни цели факти и сведения от какъвто и да е
характер, които представляват държавна тайна или
могат да улеснят извършване на престъпление.
 Раздел III
Технически изисквания
Изисквания, свързани с използваните технически
средства
Чл. 10. Лицето, регистрирано по лицензията, е длъж-
но да:
1. използва в спътниковите терминали за репор-
тажни цели само технически средства, на които е оце-
нено съответствието и които са маркирани по реда и
при условията, определени съгласно Наредба № 5 на